**Kiukaisten Kisailijoiden palkitsemissäännöt ja urheilijoiden kustannuksiin osallistuminen.**

YLEISTÄ

1. Kiukaisten Kisailijat (myöh. seura) palkitsee urheilijoitaan stipendeillä vuosittain järjestettävässä palkitsemistilaisuudessa. Samassa tilaisuudessa palkitaan myös seuran sisäisiin kilpailuihin osallistuneita urheilijoita mitalipalkinnoin ja julkaistaan seuran johdon valitsema vuoden kisailija.
2. Seura osallistuu urheilijoiden kilpailumaksuihin ja leirityksiin. Kilpailumaksujen ja leiritysten maksuperusteet esitetään tämän ohjeen maksuperusteet osiossa.
3. Seuralla on mahdollisuus muuttaa stipendien suuruutta tai muita maksuperusteita kerran vuodessa ennen seuraavan kauden alkua. Kausi määritellään alkavaksi 1.10. ja päättyy seuraavana vuonna 30.9.
4. Seura voi palkita erikseen urheilijan joka on tehnyt merkittävän saavutuksen kuluneen kauden aikana. Palkkion suuruuden seuran johto päättää erikseen.
5. Seuralla on oikeus periä avustukset takaisin osittain tai kokonaan, mikäli maksuperusteet eivät ole täyttyneet.

Maksuperusteet

* Stipendit
  + Kauden aikana virallisissa kisoissa A-luokan tulos 40 € (kenttäiltojen tulos ei oikeuta stipendiin) Stipendi maksetaan vain yhdestä A-luokan tuloksesta.
  + Vuoden kisailija 100 €
  + Pm-kulta 10 €/kpl, pm-hopea ja pm-pronssi 5€/kpl
  + Piirinennätys 150 €
  + Ikäluokan SM-kilpailujen mitaleista
    - 14-15 vuotiaat; pronssi 100 €, hopea 150 €, kulta 200 €
    - 16-22 vuotiaat; pronssi 300 €, hopea 350 €, kulta 400 €
    - Aikuissarjat (Kalevan kisat) pronssi 400 €, hopea 500 €, kulta 600€
  + Suomen ennätyksestä, tai ikäluokan kaikkien aikojen parhaasta tuloksesta, maksetaan sama summa kuin kunkin ikäluokan kultamitalista.
  + Maksuperusteissa huomioidaan halli- ja ulkoratakausi.
* Kilpailu- ja leirityskustannukset
  + Seura maksaa urheilijan kilpailuosallistumismaksuista kaksi lajia/kilpailu. Mikäli urheilija osallistuu useampaan lajiin samassa kilpailussa, seura maksaa kaikki osallistumismaksut kerralla, mutta veloittaa urheilijalta tai urheilijan vanhemmalta ylimääräiset osallistumismaksut takaisin kauden jälkeen. Jos urheilija jättää osallistumasta kilpailuihin ilman merkittävää syytä, perii seura osallistumismaksun takaisin urheilijalta tai tämän vanhemmalta. Merkittäväksi syyksi katsotaan esim. sairastuminen.
  + Seura osallistuu kilpaurheilijan leirityksiin maksamalla leirityksen hinnasta puolet. Kilpaurheilijaksi katsotaan urheilija joka on edellisen kauden aikana osallistunut vähintään viiteen seuran ulkopuolella järjestettyyn viralliseen kilpailuun. Leirityksiin osallistuvan pitää varmistaa maksusitoumus seuran johtokunnalta hyvissä ajoin ennen leirityksiin osallistumista.

Kenttäillat, maastojuoksut, Cooperin-testi ja treeniryhmä.

* Seura palkitsee kesän aikana kenttäiltoihin ja maastojuoksuihin osallistuneita seuraavasti.
  + Juoksulajit sarjoittain 1-2-3 sijoista mitalipalkinto
  + Kenttälajit sarjoittain 1-2-3 sijoista mitalipalkinto
  + Maastojuoksut sarjoittain 1-2-3 sijoista mitalipalkinto
  + YU-jaosto valitsee kenttäiltoihin osallistuneista 5-6 vuotiasta 3 henkilöä jotka palkitaan naperotsempparipalkinnolla ja 7-8 vuotiaista samoin 3 henkilöä palkitaan tsempparipalkinnolla. Palkinnossa otetaan huomioon lapsen myönteinen suhtautuminen urheiluun ja toisiin lapsiin. Palkintoa ei myönnetä samalle henkilölle kahtena vuotena peräkkäin.
  + Kenttäiltoihin eniten osallistunut/osallistuneet palkitaan aktiivisuudesta mitalipalkinnolla.
  + Maastojuoksuihin vähintään kolme kertaa ja kenttäiltoihin vähintään kuusi kertaa osallistuneille annetaan kannustuspalkinto.
* Treeniryhmästä kolme eniten harjoituksiin osallistunutta (tilanne 30.9. mennessä) palkitaan mitalipalkinolla.
* Cooperin-testiin osallistuneille annetaan puinen osallistumislaatta johon on kaiverrettu kauden aikana suoritettu paras tulos.